**Predmet: DODATAK br. 1. natječaju za dodjelu sredstava u okviru projekta SOCIETIES -Support Of CSOs In Empowering Technical Skills, Inclusion of people with disabilities and EU standards in South East Europe (Potpora udrugama civilnog društva u osnaživanju tehničkih vještina, socijalnom uključivanju osoba s teškoćama u razvoju i u primjeni standarda EU u Jugoistočnoj Europi), a koji financira EU, objavljenog 23. prosinca 2016. godine.**

Natječaj je objavljen 23. prosinca 2016. s ciljem podrške i povećanja broja socijalnih usluga u zajednici i broja socijalnih poduzeća, kojima upravljaju organizacije civilnog društva. Ovaj dokument predstavlja dodatak objavljenom natječaju.

**DODATAK NATJEČAJU ZA DODJELU SREDSTAVA**

Sljedeće odredbe su dodatak odjeljku **3 - Kriteriji prihvatljivosti:**

**Prihvatljivi prijavitelji - TKO SE MOŽE PRIJAVITI**

Prethodno navedenim kriterijima u Natječaju za dodjelu sredstava, dodaju se sljedeći kriteriji prihvatljivosti:

U svrhu prihvatljivosti za ovaj natječaj, prijavitelj treba biti:

* pravna osoba;
* neprofitna organizacija
* lokalna OCD koja radi s osobama s invaliditetom i/ili osobama s poteškoćama mentalnog zdravlja;
* osnovan u Bosni i Hercegovini;
* izravno odgovoran za pripremu i upravljanje predloženim projektom.

Dodatni kriteriji prihvatljivosti:

* Podnositelj zahtjeva, prijavitelj i bilo koji partner u projektnom prijedlogu ne smije biti u sukobu interesa s bilo kojim partnerom, podržavateljem, ili pridruženim članom projekta SOCIETIES. Partneri projekta SOCIETIES u BiH su Caritas Bosne i Hercegovine, Udruženje za uzajamnu pomoć u duševnoj nevolji TK "Fenix". Podražavatelji projekta SOCIETIES u BiH su Federalno ministarstvo zdravstva, Ministarstvo zdravstva i socijalne skrbi Republike Srpske i Centar za mentalno zdravlje Vitez. Za potpuni popis svih projektnih partnera vidjeti <http://projectsocieties.org> ili [http://caritas.ba](http://caritas.ba/?stranica=projekti&clanak=252)
* Podnositelj zahtjeva, prijavitelj se može prijaviti samo na natječaj otvoren u zemlji registracije.
* Sve projektne aktivnosti se moraju provoditi u zemlji prijavitelja.
* Samo udruge, organizacije registrirane najmanje 6 mjeseci prije datuma prijave se mogu prijaviti na natječaj za dodjelu sredstava.

Projektni partneri, koji sudjeluju u izradi i provedbi projekta, kao i njihovi troškovi, jednako su prihvatljivi kao i troškovi vodećeg prijavitelja, podnositelja zahtjeva. Partneri ne moraju zadovoljavati kriterije prihvatljivosti glavnog prijavitelja, podnositelja zahtjeva.

Sljedeće odredbe su dodatak odjeljku **3** - **Prihvatljive aktivnosti**

**Prihvatljive aktivnosti**

Prethodno navedenim kriterijima u Natječaju za dodjelu sredstava, dodaju se sljedeći kriteriji prihvatljivosti:

Prihvatljivi izravni troškovi / ili pravilo ravnoteže proračuna:

* Administrativni troškovi (najam ureda, komunalije, telefon / fax / internet, uredski materijal, bankovni troškovi, administrativni troškovi osoblja, itd.) ne smiju biti veći od 10% od ukupnog iznosa tražene potpore.
* Troškovi plaća su prihvatljivi onoliko koliko su vezani uz aktivnosti.
* Troškovi obnove i rekonstrukcije su prihvatljivi jedino u slučaju kada je moguće dokazati da izravno doprinose cilju natječaja, s tim što trošak ne smije biti veći od 10% od ukupnog iznosa tražene potpore.

Sljedeće odredbe su dodatak odjeljku **5 - Proces prijave**

**Postupak odabira**

Evaluacijska tabela:

|  |  |
| --- | --- |
|  | **Maksimalna ocjena** |
| **Relevantnost i projekt dizajn**  Relevantnost projektnih prijedloga sukladno ciljevima natječaja;   * Usklađenost projektnog prijedloga; * Analiza identificiranih problema; * Izvedivosti i dosljednost u odnosu na ciljeve i očekivane rezultate; * Inovativnost. | 30 bodova |
| **Krajnji korisnici, ciljne skupine**   * Jasno definirani i strateški odabrani krajnji korisnici, ciljne skupine; * Broj krajnjih korisnika; * Jasno definirane potrebe krajnjih korisnika i ciljnih skupina; * Prijedlog ima osjetan utjecaj na ciljne skupine. | 20 bodova |
| **Održivost projektnog prijedloga**   * Financijska samoodrživosti usluge/poduzeća; * Očekivani rezultati projektnog prijedloga su održivi na institucionalnoj razini i razini javnih politika. | 15 bodova |
| **Proračun i isplativost projektnog prijedloga**   * Proračun projekta je realan i u skladu sa prijedlogom aktivnosti; * Aktivnosti se na odgovarajući način ogledaju u proračunu; * Zadovoljavajući omjer procijenjenih troškova i očekivanih rezultata. | 5 bodova |
| **Socijalni utjecaj**   * Društvena korisnost, kao što je: osnaživanje ljudi, uključivanje dionika, stvaranje odnosa; * Integracija osoba s invaliditetom (OSI) i mentalnim poteškoćama u strukture i djelovanje usluge/poduzeća; * Aktivnosti podizanja svijesti o osobama s invaliditetom (OSI) i osobama s mentalnim poteškoćama. | 15 bodova |
| **Pristup sa više sudionika procesa/'stakeholders'**   * Partnerstvo (partnerstvo sa institucijama i / ili drugim organizacijama); * Broj i vrsta uključenih sudionika; * Kvaliteta odnosa sa sudionicima partnerima; * Kapaciteti stvaranja odnosa, sudjelovanje u mrežama. | 10 bodova |
| **Relevantnost i kompetencije prijavitelja, podnositelja zahtjeva**   * Iskustvo u implementaciji sličnih projekata. | 5 bodova |
| **Ukupni maksimalni broj bodova** | **100 bodova** |

Za sva dodatna pitanja i pojašnjenja, uputiti email na [m.valenta@caritas.ba](mailto:m.valenta@caritas.ba), i to do 3. veljače 2017. godine. Pitanja i pojašnjenja podnesena nakon roka neće biti uzeta u razmatranje.

Odgovori na FAQ (često postavljana pitanja) bit će objavljeni na web stranici projekta http://projectsocieties.org i na web stranici Caritasa BiH http://caritas.ba najkasnije do 7. veljače, 2017. godine.

**Kontakt osoba**

Za dodatna pitanja, možete kontaktirati lokalnog koordinatora za Bosnu i Hercegovinu:

Miroslav Valenta,

Caritas Bosne i Hercegovine

Tel: +387 33 206 441

Email: [m.valenta@caritas.ba](mailto:m.valenta@caritas.ba)